Publication: Magyar Közlöny
Issue: MK-2001-120 (Year: 2001, Number: 120)
Era: 1990-2004
Section: 17.2. A Közalapítvány 1996. évi CXXVI. törvény 4. §
Paragraph Index: 143

(2) bekezdés c) pontjának megfelelően pártoktól független, azoktól támogatást nem kaphat, országgyűlési képviselőjelöltet nem állíthat és nem támogathat. 17.3. A Közalapítvány gazdálkodásának törvényességét és célszerűségét az Állami Számvevőszék ellenőrzi. 17.4. A Közalapítvány bírósági nyilvántartásba vétellel jön létre. 17.5. Az Alapító képviseletét a Közalapítvány tekintetében a Külügyminisztérium politikai államtitkára látja el és gyakorolja — az Alapító Okirat módosítása kivételével — az Alapítót megillető jogosultságokat. 17.6. A jelen Alapító Okiratban nem szabályozott feltételekre a Polgári Törvénykönyvnek az alapítványról szóló rendelkezései (74/A—G. §-ok), az egyéb alapítványi tárgyú jogszabályok és kapcsolódó polgári jogi rendelkezések az irányadóak. Az Alapító képviseletében: Németh Zsolt s. k., külügyminisztériumi politikai államtitkár

Source: https://magyarkozlony.hu/hivatalos-lapok/659240d0f76f4c37d49e194ab78b83fca5c5668b/dokumentumok/39f4d6e0e2def2b138748dd564d13b937b67a7cc/letoltes